Rolf Hoppe

Rolf Hoppe (* 6. Dezember 1930 in Ellrich, Harz ; † 14. November 2018 in Dresden) weer en düütschen Schauspeler.

 Leven un Wark 
Hoppe is de Söhn vun en Backermeester un hett na sien Backerlehr in den Beroop arbeit, weer blangento aver ok Kutscher (1945-1948). In Erfurt hett he en Schauspeelstudium an’t Staatliche Zentralkonservatorium afleggt un hett dorna toeerst as Deerpleger bi’n Zirkus Aeros arbeit. An’t Institut för Spreekwetenschop an de Martin-Luther-Universität Halle-Wittenberg in Halle (Saale) hett he sien Stimm utbilln laten un kreeg dorna en Verdrag an’t Theater der jungen Garde in Halle as ok an’t Theater der Jungen Welt in Leipzig. Wietere Statschonen weern dat  Staatstheater Dresden (siet 1961), dat Düütsche Theater Berlin (twüschen 1970 un 1975), de Soltborger Festspelen, de Swiez, Italien un China.

Internatschonal bekannt worrn is Hoppe 1981 dör sien Rull as Hermann Göring in den Speelfilm Mephisto. He harr vele Rullen in Feernseh- un Speelfilmprodukschonen, weer aver faken Spreker in Höörspelen för Kinner as tovn Bispeel dat witte Kaninken in Alice im Wunderland (orig.: Alice’s Adventures in Wonderland) oder de Wind, de in’t Määrken Vun den Fischer un sien Fru GEschichten vertellt.

Hoppe wahnt in Dresden-Weißig. He is Theaterbaas vun’t Hoftheater Dresden, en Kamerheater, dat in en ehmoligen Buernhoff in Weißig ünnerbröcht is. In’t Johr 1995 hett he mit de Vision vun solk en Theater en Vereen grünnt, den Hoff köfft un an den Vereen spennt. De Speelplaan geiht na den kiünstlerischen Ansprook vun Hoppe. Deelwies speelt he ok sülvst, as to’n Bispeel Anfang 2007 in Vater Wiecks Liebe, wo in dat üm den Vadder vun Clara Wieck un Schoolmeester vun Robert Schumann geiht.

In’t Slott Weesenstein hett he en musikaalsch-literarische Reeg (Dresdner Dreiklänge) ingang bröcht. Dor leest he Määrken, Balladen un Geistergeschichten. 2010 is butendem de Toondräger Hoppe spricht Schöne FrühlingsliederFröhjohrsleder op Frühlingslieder.com (afropen an’n 19. Juni 2010) rutkamen.

Hoppe weer verheiraat un harr twee Döchter. De jüngere dorvun, Christine Hoppe, is ok Schauspelersche.

 Filmografie (Utwahl) 
 Johr Titel 1963 Jetzt und in der Stunde meines Todes 1965 Die besten Jahre 1968 Ich war neunzehn 1968 Spur des Falken 1970 Tödlicher Irrtum 1972 Eolomea 1973 Die Hosen des Ritters Bredow 1973 Susanne und der Zauberring 1973 Tři oříšky pro Popelkudt.: Drei Haselnüsse für Aschenbrödel 1974 Ulzana 1974 Hans Röckle und der Teufel 1975 Die Bösewichter müssen dran 1977 Die Flucht 1979 Schatzsucher 1981 Mephisto 1982 Sonjas Rapport 1983 Frühlingssinfonie 1984 Ärztinnen 1985 Besuch bei Van Gogh 1986 Der Nachbar 1986 Das Haus am Fluß 1987 Magnatdt.: Chronik einer Fürstenfamilie 1989 Der Bruch 1989 Bangkok Story 1989 Ein brauchbarer Mann 1991 Bronsteins Kinder 1992 Schtonk! 1993 Die Lok 1993 Brandnacht 1995 Zu treuen Händen, Feernsehn 1997 Sterben ist gesünder 1997 Comedian Harmonists 1998 Palmetto 2001 La piovra 10, Feernsehn 2004 Am Kap der Liebe, Feernsehn 2004 Alles auf Zucker! 2009 Ich, Tomek 2009 Eine Liebe in St. Petersburg, Feernsehn 2011 Bittere Kirschen 2011 Linda geht tanzen, Feernsehn 2012 Wir wollten aufs Meer 2014 Ohne Dich 2016 Die Blumen von gestern

 Utteken 
Hoppe is för sien künstlerisch Wirken mit eenige Priesen uttekent worrn:
 1971: Natschonalpries vun de DDR 1. Klass för Kunst un Literatur
 1981: Pries vun de Film- un Feernsehkritik vun’n Ungaarschen Journalistenverband för sien Dorstellen vun Göring in István Szabós Speelfilm Mephisto
 1995: Lessing-Pries vun’n Freistaat Sassen
 1998: Adolf-Grimme-Pries för sien Dorstellen vun Heinz Baranowski in den Mehrdeeler Sardsch
 2005: Golden Heen för’t Levenswark
 2007: Kunstpries vun de Landshöötstadt Dresden
 2010: Bundsverdeenstkrüüz 1. Klass

 Literatur 
 Eberhard Görner: Der Schauspieler Rolf Hoppe. Henschel, 1996, ISBN 3894872535

 Borns 

 Weblenken 

 Literatur vun un över Rolf Hoppe in de Düütschen Natschonalbökeree
 Biografie op film-zeit.de

Kategorie:Mann
Kategorie:Börger von Düütschland
Kategorie:Dräger vun’t Bundsverdeenstkrüüz
Kategorie:Börger von de DDR
Kategorie:Schauspeler
Kategorie:Grimme-Pries
Kategorie:Boren 1930
Kategorie:Storven 2018